PATVIRTINTA

 Šiaulių r. Ginkūnų Sofijos ir

 Vladimiro Zubovų progimnazijos

 direktoriaus 2022 m. lapkričio 30 d.

 įsakymu Nr. P-243(2.1)

**ŠIAULIŲ R. GINKŪNŲ SOFIJOS IR VLADIMIRO ZUBOVŲ PROGIMNAZIJA**

**IKIMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Ikimokyklinio ugdymo mokytojo(toliau – Mokytojas) pareigybė priskiriama pareigybėms, kurioms būtinas ne žemesnis kaip aukštasis išsilavinimas. Pareigybės paskirtis – individualizuojant ir diferencijuojant ugdomąją veiklą, puoselėti ugdytinių vertybines, demokratines ir pilietines nuostatas, komunikacinius gebėjimus, informacinę kultūrą, sudaryti galimybes įgyti reikiamų kompetencijų.

2. Pareigybės lygis – A2, profesijos kodas – 234201.

3. Mokytojas – asmuo, ugdantis vaikus nuo pusantrų iki penkerių/šešerių metų pagal ikimokyklinio ugdymo programą.

4. Mokytojas pavaldus progimnazijos direktoriui, darbuotojo veiklą koordinuoja ir atliekamų darbų (funkcijų) kontrolę vykdo direktoriaus pavaduotojas ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojui būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu ir būti baigęs vieną iš mokytojų rengimo ikimokyklinėms įstaigoms arba edukologijos studijų krypties programų ir turintis ikimokyklinio ugdymo mokytojo kvalifikaciją.

6. Mokytojas privalo dirbti vadovaudamasis Lietuvos Respublikos švietimo įstatymu, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, reglamentuojančiais ikimokyklinio amžiaus vaikų ugdymą, bei šiuo Aprašu.

7. Geba dirbti komandoje, priimti sprendimus, pasidalinti atsakomybe, turi komunikacinių, organizacinių gebėjimų.

8. Moka naudotis IKT priemonėmis (MS Office ir kitomis programomis bei programiniais paketais, interneto naršykle (-ėmis), elektroninio pašto programa (-omis).

**III SKYRIUS**

**MOKYTOJO PAREIGAS EINANČIO DARBUOTOJO DARBO PRINCIPAI, FUNKCIJOS, TEISĖS IR PAREIGOS**

9. Ikimokyklinio ugdymo mokytojas savo veikloje taiko šiuos ugdymo principus:

9.1. visuminis ugdymas – atsižvelgiama į vaiko raidos, vaikų kultūros dėsningumus ir siekiama visų vaiko galių plėtotės, tikslingai ugdomos vaiko vertybinės nuostatos, jausmai, mąstymas ir elgsena;.

9.2. individualizavimas – ugdymas grindžiamas kiekvieno vaiko asmenybės pažinimu, ugdymo(si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti.

9.3. tęstinumas – tęsiamas šeimoje pradėtas pozityvus vaiko ugdymas;

9.4. dermė – derinami šeimos ir įstaigos interesai, lūkesčiai dėl vaikų pasiekimų, ugdymo (si) būdų, rūpinamasi šeimos švietimu.

10. Mokytojo funkcijos:

10.1. organizuoti ir vykdyti ugdomąjį procesą:

10.1.1. planuoti grupės ugdomąją veiklą;

10.1.2. kurti grupės ugdomąją aplinką, parinkti priemones;

10.1.3. ugdyti ir/ ar dalyvauti vaikų ugdymo(si) procese.

10.2. prireikus dalyvauti rengiant individualias vaikų ugdymo(-si) programas;

10.3. sistemingai vertinti, fiksuoti vaikų daromą pažangą, apie vaikų pasiekimus informuoti tėvus (globėjus);

10.4. teikti informaciją, pagal kompetenciją konsultuoti tėvus (globėjus), kitus įstaigoje dirbančius specialistus ikimokyklinio amžiaus vaikų ugdymo klausimais;

10.5. inicijuoti ir/ar dalyvauti bendruose įstaigos renginiuose, projektuose ir kitose veiklose.

11. Mokytojas turi teisę:

11.1. pasirinkti pedagoginės veiklos metodus ir formas, atitinkančias įstaigos veiklos pobūdį bei individualią įstaigos ugdymo programą.

11.2. gauti informaciją apie valstybės ir regiono švietimo naujoves;

11.3. gauti informacinę, konsultacinę, metodinę pagalbą iš socialinių, specialiųjų pedagogų, logopedų ir kitų, kurie tuo metu dirba įstaigoje (pvz., surdopedagogų, tiflopedagogų, psichologų), sveikatos priežiūros specialistų, administracijos;

11.4 teikti siūlymus administracijai dėl ugdymo proceso ir įstaigos veiklos tobulinimo;

11.5. dalyvauti įstaigos savivaldoje;

11.6. teisės aktų nustatyta tvarka tobulinti kvalifikaciją, atestuotis;

11.7. į atostogas, darbo užmokestį ir kitas pedagoginiams darbuotojams teisės aktų nustatytas garantijas;

11.8. turėti darbo saugą ir higienos normas atitinkančias darbo sąlygas;

11.9. ne trumpesnę nei 0,5 val. trukmės pietų pertrauką;

11.10. ne mažiau kaip 3 val. per savaitę skirti metodinei veiklai.

12. Mokytojas privalo:

12.1. užtikrinti savo darbo kokybę: pasiruošti numatytai veiklai, turėti jai reikalingas priemones, ieškoti bendravimo būdų su visais vaikais, bendraujant su jais, tėvais ir įstaigos darbuotojais laikytis etikos kodekso, išlaikyti orią pedagogo poziciją bet kuriose su darbu susijusiose situacijose, laiku pildyti ugdomosios veiklos žurnalą.

12.2. organizuojant ir vykdant ugdomąjį procesą grupėje, atsižvelgti į individualius vaikų ugdymosi poreikius ir amžių, įstaigos ikimokyklinio ugdymo programos tikslus, vadovautis tuo metu galiojančiomis Ikimokyklinio ugdymo įstaigos higienos normomis ir taisyklėmis;

12.3. saugoti ir stiprinti vaikų sveikatą, garantuoti vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse, išvykų metu ir kt.;

12.4. derinti tarpusavyje vaikų ugdymą, priežiūrą, globą;

12.5. bendradarbiauti su šeima, skatinti tėvus (globėjus) dalyvauti grupės ir visos bendruomenės veikloje, derinti šeimos ir įstaigos interesus, didinti vaiko kokybiško ugdymo(-si) galimybes;

12.6. bendradarbiauti su kitais grupėje, įstaigoje dirbančiais specialistais (meno pedagogu, specialiuoju pedagogu, logopedu ir kt.) vaikų ugdymo klausimais;

12.7. sistemingai informuoti tėvus (globėjus) apie vaikų pasiekimus, ugdymo(-si) poreikius ar iškilusias problemas (sveikatos, prigimtinių, socialinių poreikių tenkinimo ir pan.);.

12.8. informuoti įstaigos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

12.9. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą;

12.10. dalyvauti bendrose įstaigos veiklose: posėdžiuose, pasitarimuose, įstaigos ikimokyklinio ugdymo programos rengime, inventorizacijos, audito vykdyme ir kt.;

12.11. laikytis įstaigos vidaus, darbo tvarkos taisyklių, laiku ir tinkamai pildyti dokumentaciją;

12.12. nuolat tobulinti savo kvalifikaciją,

12.13. tenkinti vaiko higienos poreikius: esant reikalui keisti sauskelnes, nuprausti, perrengti.

12.14. kartu su auklėtojo padėjėju gerinti grupės įvaizdį, padėti sutvarkyti žaislus, kurti saugią ir įdomią aplinką vaikams.

**IV SKYRIUS**

**MOKINIŲ SAUGUMO UŽTIKRINIMAS**

13. Mokytojas, įtaręs ar pastebėjęs žodines, fizines, socialines patyčias, smurtą, vadovaujasi progimnazijos nustatyta Smurto ir patyčių prevencijos ir intervencijos vykdymo tvarka:

13.1. nedelsdamas įsikiša ir nutraukia bet kokius tokį įtarimą keliančius veiksmus;

13.2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

13.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias;

13.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.)**.**

13.5. įtaręs ar pastebėjęs patyčias kibernetinėje erdvėje arba gavęs apie jas pranešimą:

13.5.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

13.5.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus) ir/ar progimnazijos darbuotojus, direktorių) ar institucijas (policiją);

13.5.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

13.5.4. informuoja patyčias patyrusio mokinio klasės vadovą apie patyčias kibernetinėje erdvėje ir pateikia įrodymus (išsaugotą informaciją);

13.5.5.turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

14. Mokytojas nedelsiant informuoja progimnazijos direktorių, pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio netinkamą elgesį.

**V SKYRIUS**

**ATSAKOMYBĖ**

15. Mokytojas atsako už:

15.1. emociškai saugią, mokinio asmenybės ūgčiai ir ugdymuisi palankią aplinką, kurioje ugdytiniai jaučiasi gerbiami, saugūs, jų nuomonė ir siūlymai yra išklausomi ir vertinami;

15.2. jam paskirtos grupės vaikų saugumą ir gyvybę buvimo progimnazijoje, organizuotų renginių ir išvykų metu;

15.3. progimnazijos nuostatų ir kokybišką pareigų vykdymą;

15.4. teisingą kasdieninio vaikų įstaigos lankymo apskaitos vedimą;

15.5. konfidencialumo principo laikymąsi, neviešinti informacijos susijusios su asmens duomenimis, su kuria susipažino vykdydamas savo pareigas;

15.6. materialinių vertybių, paskirtų naudotis, apsaugą.

16. Mokytojas už savo pareigų netinkamą vykdymą, darbo pareigų pažeidimus atsako darbo tvarkos taisyklių ir Lietuvos Respublikos darbo kodekso bei kitų Lietuvos Respublikos teisės aktų nustatyta tvarka.

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_

 (data)

\_\_\_\_\_\_\_\_\_\_\_\_\_\_\_\_\_\_\_\_\_\_\_